*Od začetka vem.*

*Jaz grem.*

*Na drugo stran.*

*Ljubezen gre z mano.*

(M.Komprej)

Slovensko društvo hospic je nevladna, neprofitna humanitarna organizacija, ki nudi pomoč umirajočim bolnikom, njihovim svojcem ter drugim žalujočim osebam. Na področju Velenja delujemo že od leta 1997.

V svojem življenju, se vsi soočamo z izgubami, strahovi, žalostjo in tesnobo, vendar jih doživljamo in čutimo vsak po svoje, na koncu je pomembno, da jih sprejmemo in priznamo. Prostovoljci Območnega odbora Velenje pripravljamo srečanja za žalujoče, ki bodo potekala po različnih krajih.

**Na Rečici ob Savinji bodo srečanja potekala vsak drugi četrtek v mesecu ob 19. uri v prostorih Medgen borze.**

**Septembrsko srečanje bo v četrtek, 14. septembra 2017, ob 19. uri.**

Srečanja so namenjena odraslim, po smrti drage osebe in so priložnost za pogovor ter srečanje z ljudmi, s podobnimi življenjskimi izkušnjami.

Vsi, ki menite, da potrebujete pomoč ste vabljeni, da se nam na teh srečanjih pridružite.

Če menite, da niste pripravljeni na skupinsko srečanje, vam nudimo možnost individualnega srečanja.

S skupnimi močmi bomo ponovno našli pot naprej.

Vljudno vabljeni! predsednica OO Velenje